मरीज गर्मी से परेशान, वाॅर्डों के कूलर पॉलिथीन से ढंककर रखे
गर्मी बढ़ते ही उमस ने लोगों की बेचैनी बढ़ा दी है। शासकीय दफ्तरों और घरों में कूलर चलने लगे हैं। लेकिन जिला अस्पताल में अब तक कूलर शुरू नहीं किए गए हैं। महिला-पुरुष और नए वार्ड में लगे कूलर बंद पड़े हैं। किसी का टूल्लू पंप खराब है, तो कई कूलर के खस बेकार हो चुके हैं। वार्डों की खिड़कियों में लगा कोई कूलर भी चालू हालत में नहीं है।
महिला व पुरुष वार्डों की खिड़कियों में 5-5 कूलर, प्राईवेट वार्ड व न्यू वार्ड के कूलर की स्थिति भी खराब है। महिला-पुरुष वार्डों में लगे कुछ पंखों की रफ्तार भी धीमी पड़ गई है, मरीज बेहाल हैं। बर्नवार्ड में भी एसी नहीं चल रहा।
एसी बंद, आग से झुलसे मरीज कराह रहे
जिला अस्पताल में भर्ती आग से झुलसे मरीजों के परिजन रामलाल ध्रुव, गोविंद साहू, पूनम ध्रुव समेत अन्य ने बताया कि गर्मी बढ़ने से वार्डों में उमस बढ़ गई है। मरीजों व परिजनों की भीड़ बढ़ने से गर्मी अधिक लग रही है। यहां लगे सभी कूलर बंद पड़े हैं। बर्न वार्ड में लगा एसी बंद है, जिससे पंखे की गर्म हवा से जख्मों में जलन बढ़ रही है। प्रबंधन को एसी खराब होने की शिकायत कई बार की जा चुकी है, लेकिन मरम्मत की ओर ध्यान नहीं दिया जा रहा है।
एक-दो दिन में चालू कराएंगे
गर्मी से मरीजों को निजात दिलाने की तैयारी शुरू हो गई है। वार्डों में लगे कई कूलर खराब हैं। इन्हें एक-दो दिन में मरम्मत कराकर चालू करा दिया जाएगा। एसी बंद होंगे, तो उन्हें भी सुधार दिया जाएगा। डॉ.राकेश थापा, प्रबंधक जिला अस्पताल धमतरी
जिला अस्पताल के वार्डों में लगे कूलर को पॉलीथिन से ढक दिया गया है।
hin_Deva hin_Deva bho_Deva bho_Deva hin_Deva hin_Deva hin_Deva hin_Deva